CELEX: 22017D1829
Language: mt
Date: 2015-12-11 00:00:00
Title: Deċiżjoni tal-Kumitat Konġunt taż-ŻEE Nru 318/2015 tal-11 ta’ Diċembru 2015 li temenda l-Anness XIII (Trasport) tal-Ftehim ŻEE [2017/1829]

12.10.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 263/37
               
            DEĊIŻJONI TAL-KUMITAT KONĠUNT TAŻ-ŻEE
      Nru 318/2015
      tal-11 ta’ Diċembru 2015
      li temenda l-Anness XIII (Trasport) tal-Ftehim ŻEE [2017/1829]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament (KE) Nru 80/2009 tal-Parlament Ewropew u tal-Kunsill tal- 14 ta’ Jannar 2009 dwar Kodiċi ta’ Kondotta għal sistemi ta’ riservazzjoni kompjuterizzata u li jħassar ir-Regolament tal-Kunsill (KEE) Nru 2299/89 (1) għandu jiġi inkorporat fil-Ftehim ŻEE.
               
            
                  (2)
               
               
                  Ir-Regolament (KE) Nru 80/2009 jħassar ir-Regolament tal-Kunsill (KEE) Nru 2299/89 (2) li jinsab inkorporat fil-Ftehim ŻEE u li konsegwentement għandu jitħassar mill-Ftehim ŻEE.
               
            
                  (3)
               
               
                  Għalhekk, l-Anness XIII tal-Ftehim ŻEE għandu jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      It-test tal-punt 63 (ir-Regolament tal-Kunsill (KEE) Nru 2299/89) tal-Anness XIII tal-Ftehim ŻEE jiġi ssostitwit bis-segwenti:
      “32009 R 0080: Ir-Regolament (KE) Nru 80/2009 tal-Parlament Ewropew u tal-Kunsill tal-14 ta’ Jannar 2009 dwar Kodiċi ta’ Kondotta għal sistemi ta’ riservazzjoni kompjuterizzata u li jħassar ir-Regolament tal-Kunsill (KEE) Nru 2299/89 (ĠU L 35, 4.2.2009, p. 47).
      Id-dispożizzjonijiet tar-Regolament għandhom, għall-finijiet ta’ dan il-Ftehim, jinqraw bl-adattamenti li ġejjin:
      
                  (a)
               
               
                  Fl-Artikolu 8(1), fir-rigward tal-Istati tal-EFTA, ‘Komunità’ u ‘Kummissjoni’ jinqraw ‘Stati tal-EFTA’.
               
            
                  (b)
               
               
                  L-Artikolu 8(2) ma japplikax fir-rigward tal-Istati tal-EFTA. L-Istati tal-EFTA jimmoniterjaw l-applikazzjoni tat-trattament diskriminatorju jew mhux ekwivalenti tal-kumpaniji tal-ajru tal-Istati tal-EFTA mill-bejjiegħa tas-sistema fil-pajjiżi terzi.
               
            
                  (c)
               
               
                  Fl-Artikolu 11(8), fir-rigward tal-Istati tal-EFTA, il-kliem ‘bid-Direttiva 95/46/KE, bid-dispożizzjonijiet nazzjonali adottati skont l-istess Direttiva u bid-dispożizzjonijiet tal-ftehimiet internazzjonali li għalihom il-Komunità hija parti’ għandu jinqara ‘bid-Direttiva 95/46/KE u bid-dispożizzjonijiet nazzjonali adottati skont din id-Direttiva’. Fl-Artikolu 11(9), fir-rigward tal-Istati tal-EFTA, il-kliem ‘id-dispożizzjonijiet ta’ dik id-Direttiva, id-dispożizzjonijiet nazzjonali adottati taħt id-Direttiva u d-dispożizzjonijiet tal-ftehimiet internazzjonali li għalihom il-Komunità hija parti’ għandu jinqara ‘id-dispożizzjonijiet ta’ dik id-Direttiva u d-dispożizzjonijiet nazzjonali adottati skont din id-Direttiva’.
               
            
                  (d)
               
               
                  Fl-Artikoli 13, 14, 15 u 16, fir-rigward tal-Istati tal-EFTA, ‘Kummissjoni’ għandha tinqara ‘l-Awtorità ta’ Sorveljanza tal-EFTA’ u ‘Qorti tal-Ġustizzja tal-Komunitajiet Ewropej’ għandha tinftiehem ‘Qorti tal-EFTA’ u ‘l-Artikoli 81 u 82 tat-Trattat’ jinqraw ‘l-Artikoli 53 u 54 tal-Ftehim ŻEE’.”
               
            Artikolu 2
      It-testi tar-Regolament (KE) Nru 80/2009 bil-lingwa Islandiża u b’dik Norveġiża, li jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fit-12 ta’ Diċembru 2015, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
      Artikolu 4
      Din id-Deċiżjoni għandha tiġi ppubblikata fit-Taqsima ŻEE u fis-Suppliment ŻEE ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, il-11 ta’ Diċembru 2015.
         
            
               Għall-Kumitat Konġunt taż-ŻEE
            
            
               Il-President
            
            Oda SLETNES
         
      
      
         (1)  ĠU L 35, 4.2.2009, p. 47.
      
         (2)  ĠU L 220, 29.7.1989, p. 1.
      
         (*1)  Ir-rekwiżiti kostituzzjonali huma indikati.
      
         Dikjarazzjoni mill-Istati tal-EFTA
         għad-Deċiżjoni Nru 318/2015 tal-11 ta’ Diċembru 2015 li tinkorpora r-Regolament (KE) Nru 80/2009 tal-Parlament Ewropew u tal-Kunsill tal-14 ta’ Jannar 2009 dwar Kodiċi ta’ Kondotta għal sistemi ta’ riservazzjoni kompjuterizzata u li tħassar ir-Regolament tal-Kunsill (KEE) Nru 2299/89
         
            “Ir-Regolament tal-Kunsill imħassar (KEE) Nru 2299/89 u r-Regolament (KE) Nru 80/2009 tal-Parlament Ewropew u tal-Kunsill jittratta fost affarijiet oħra mal-awtorità li jiġu imposti multi f’qasam speċifiku tal-liġi tal-kompetizzjoni. L-inkorporazzjoni ta’ dan ir-Regolament tal-aħħar huwa mingħajr preġudizzju għas-soluzzjonijiet istituzzjonali rigward atti futuri li jagħtu l-poter biex jiġu imposti multi barra mill-qasam tal-liġi tal-kompetizzjoni.”